Tänan kõiki, kes Te oma hääle mulle usaldasid! Luban, et hoian Teie häält hästi ja jätkan oma tegevust rahvusriigi kaitsel. Valimistel osalemine oli väga huvitav ja inspireeriv aeg. Tunnustan oma üksikkandidaatidest kaasvõitlejaid - seekordsel valimistel oli palju häid kandidaate,  kes oleksid hästi Riigikogusse sobinud. See, et ükski üksikkandidaat parlamenti ei saanud, on selge tunnistus, et praeguse valimissüsteemi üksikkandidaate puudutav osa on pigem fiktsioon, kui reaalne võimalus. Alati saab valija meelsust mõjutada argumendiga, mis kõlas ka seekord - Teie hääl läheb kaotsi….Leian, et reformikommunistide edu valimistel ei too Eestile seda, mida vajame. Keskerakond ja Reformierakond on nagu vene kotkas, millel on kaks pead, kuid üks keha ja seedeorganid. Nende aeg saab varem või  hiljem ümber. Ohud meie riiklusele pole kusagile kadunud. Oluline on hoida seda, mis on meile kallis!